##### 

***Farkasgyepű község önkormányzat***

***képviselő-testülete***

**Cím: 8582 Farkasgyepű, Petőfi Sándor u. 42. Tel/fax: (89)584-200**

**e-mail: onkormanyzat@farkasgyepu.hu**

**Szám:10/2022.**

**JEGYZŐKÖNYV**

**Készült**:Farkasgyepű Község Önkormányzat Képviselő-testületének 2022.május 27-én 15.00 órakor megtartott rendkívüli, nyilvános testületi ülésén

**Jelen voltak**:Takácsné Légrádi Edina polgármester

Rujzam Antal alpolgármester

Kocsis Tamás és

Mayer Nándor önkormányzati képviselő.

**Távolmaradt**:Kungl Melinda önkormányzati képviselő

**Meghívottak**: dr. Ádám Renáta jegyző

Veisz Györgyné Farkasgyepű Német Nemzetiségi Önkormányzat elnöke

**A meghívottak közül megjelent és minden napirend tárgyalásánál jelen volt:**

dr. Ádám Renáta jegyző

Takácsné Légrádi Edina polgármester köszöntötte a nyilvános képviselő-testületi ülésen megjelenteket, és a jelenléti ív alapján megállapította, hogy a képviselők közül 4 fő megjelent, 1 fő távolmaradt, így a testület határozatképes.

A rendkívüli, nyilvános képviselő-testületi ülést megnyitotta.

Polgármester javasolta, hogy a képviselő-testület a meghívóban szereplő napirendi javaslatot fogadja el.

A képviselő-testület a polgármester javaslatával egyetértett és 4 szavazattal, 0 ellenszavazattal, 0 tartózkodás mellett meghozta a következő határozatot:

**Farkasgyepű Község Önkormányzat 44/2022. (V.27.) számú Kt. határozata:**

Farkasgyepű Község Önkormányzat Képviselő-testülete 2022.május 27-i rendkívüli, nyilvános ülésének **napirendje**:

1. Előterjesztés a Farkasgyepű belterületén kialakítandó gyalogátkelőhelyek megvilágítása érdekében szükséges közvilágítási hálózatbővítés villamostervének elkészítésére szerződés kötéséről

előadó: Takácsné Légrádi Edina polgármester

1. Beszámoló Farkasgyepű Község Önkormányzat 2021.évi költségvetéséről (zárszámadás)

előadó: Takácsné Légrádi Edina polgármester, dr.Ádám Renáta jegyző

1. Előterjesztés temetőszoftver beszerzéséről

Előadó: Takácsné Légrádi Edina polgármester

##### NAPIREND TÁRGYALÁSA

1.**) Napirend:** Előterjesztés a Farkasgyepű belterületén kialakítandó gyalogátkelőhelyek megvilágítása érdekében szükséges közvilágítási hálózatbővítés villamostervének elkészítésére szerződés kötéséről

**Előadó:** Takácsné Légrádi Edina polgármester

**Takácsné Légrádi Edina polgármester** az előterjesztésben foglaltak szerint tájékoztatta a képviselőket.

A képviselők hozzászólásaikban támogatták a javaslatot.

Egyéb kérdés, hozzászólás nem hangzott el, így polgármester javasolta, hogy a Képviselő-testület az előterjesztésben szereplő határozati javaslatot fogadja el.

A Képviselő-testület a polgármester javaslatával egyetértett és 4 szavazattal, 0 ellenszavazattal, 0 tartózkodás mellett a következő határozatot hozta:

**Farkasgyepű Község Önkormányzat 45/2022. (V.27.) számú Kt. határozata:**

Farkasgyepű Község Önkormányzat Képviselő-testülete a Farkasgyepű belterületén kialakítandó gyalogátkelőhelyek megvilágítása érdekében szükséges közvilágítási hálózatbővítés villamostervének elkészítésére az N-T-VILL Bt. (9352 Veszkény, Fő u. 143. adószám: 21498174-1-08) gazdasági társasággal köt szerződést.

A képviselő-testület a tervkészítés bruttó 800.000,-Ft (AAM),azaz nyolcszázezer forint költségét 2022.évi költségvetéséből fedezi.

A Képviselő-testület utasítja a polgármestert a szükséges intézkedések megtételére és egyben felhatalmazza a vállalkozási szerződés képviselő-testület nevében történő aláírására.

Határidő: azonnal

Felelős: Takácsné Légrádi Edina polgármester

2.**) Napirend:** Beszámoló Farkasgyepű Község Önkormányzat 2021.évi költségvetéséről (zárszámadás)

**Előadó:** Takácsné Légrádi Edina polgármester, dr.Ádám Renáta jegyző

**Takácsné Légrádi Edina polgármester** az előterjesztésben foglaltak szerint tájékoztatta a képviselőket.

Kérdés, hozzászólás nem hangzott el, így polgármester javasolta, hogy a Képviselő-testület az előterjesztésben szereplő rendelettervezetet fogadja el.

A Képviselő-testület a polgármester javaslatával egyetértett és 4 szavazattal, 0 ellenszavazattal, 0 tartózkodás mellett a következő rendeletet alkotta:

3.**) Napirend:** Előterjesztés temetőszoftver beszerzéséről

**Előadó:** Takácsné Légrádi Edina polgármester

**Takácsné Légrádi Edina polgármester** az előterjesztésben foglaltak szerint tájékoztatta a képviselőket. Polgármester felbontotta a zárt borítékban érkezett árajánlatokat és ismertette azokat. Az árajánlatok másolatban a jegyzőkönyv mellékletét képezik.

A Yello Marketing Kft. (9025 Győr, Dr. Némethy Ernő sétány 1. 2/4.) bruttó 1.732.280,-Ft egyszeri díjért és 60.960,-Ft éves díjért, az IT4INDUSTRY KFT. (9829 Győr, Szarkaláb u. 9.) bruttó 654.050,-Ft egyszeri díjért és bruttó 12.700,-Ft éves díjért, a GSW.99 Informatikai Kereskedelmi és Szolgáltató Bt. (9012 Győr, Szeder u. 4. fsz.3.) bruttó 1.879.600,-Ft egyszeri díjért és bruttó 76.200,-Ft éves díjért értékesítené részünkre a temetőszoftvert.

Polgármester megállapította, hogy az IT4INDUSTRY KFT. (9829 Győr, Szarkaláb u. 9.) bruttó 654.050,-Ft egyszeri díjat és bruttó 12.700,-Ft éves díjat tartalmazó árajánlata a legkedvezőbb.

Egyéb kérdés, hozzászólás nem hangzott el, így polgármester javasolta, hogy a Képviselő-testület az előterjesztésben szereplő határozati javaslatot fogadja el azzal a kiegészítéssel, hogy az IT4INDUSTRY KFT. (9829 Győr, Szarkaláb u. 9.) gazdasági társaságtól történjen a szoftverrendelés, és kifizetésre a bruttó 654.050,-Ft egyszeri díj és bruttó 12.700,-Ft éves díj kerüljön.

A Képviselő-testület a polgármester javaslatával egyetértett és 4 szavazattal, 0 ellenszavazattal, 0 tartózkodás mellett a következő határozatot hozta:

**Farkasgyepű Község Önkormányzat 46/2022. (V.27.) számú Kt. határozata:**

Farkasgyepű Község Önkormányzat Képviselő-testülete -tekintettel arra, hogy a legalacsonyabb összegű árajánlatot adta- az IT4INDUSTRY KFT. (9829 Győr, Szarkaláb u. 9.) gazdasági társaságtól rendeli meg a temetőszoftvert.

A képviselő-testület a temetőszoftver nettó 515.000,-Ft+27 % ÁFA, bruttó 654.050,-Ft összegű egyszeri díját a Magyar Falu Program keretében az „Önkormányzati temetők infrastrukturális fejlesztése” című alprogram (MFP-ÖTIF/2022) keretében elnyert támogatásából, éves bruttó 12.700,-Ft, azaz tizenkettőezer-hétszáz forint összegű díját az adott évi költségvetésből fedezi.

A képviselő-testület utasítja a polgármestert a szükséges intézkedések megtételére és egyben felhatalmazza a szerződés, megrendelés képviselő-testület nevében történő aláírására.

**Felelős:** Takácsné Légrádi Edina

polgármester

**Határidő:** 2022.június 30.

Egyéb kérdés, hozzászólás nem hangzott el, így a polgármester a nyilvános képviselő-testületi ülést 16.30 órakor berekesztette.

**K.m.f.**

**Takácsné Légrádi Edina dr. Ádám Renáta**

**polgármester jegyző**